Uppeldi og menntun - 16.02.2007 , Blaðsíða 9 9 Uppeldi og menntun 16. árgangur 2. hefti , 2007 MARÍA STEINGRÍMSDÓTTIR ,, Ofsalega erfitt og rosalega gaman ? 1 Reynsla nýbrautskráðra kennara ? aukin vinnugleði Í greininni er fjallað um rannsókn á fyrsta starfsári nýbrautskráðra kennara . Markmið rann - sóknarinnar var að varpa ljósi á reynslu og upplifun þeirra í íslensku skólaumhverfi , væntingar til kennarastarfsins og reynslu þeirra af því . Þátttakendur voru átta nýbrautskráðir kennarar frá Háskólanum á Akureyri og Kennaraháskóla Íslands . Rannsóknin var viðtalsrannsókn og þrjú viðtöl tekin við hvern þátttakanda . Niðurstöður benda til þess að eigi nýjum kennurum að vegna vel í starfi þurfi þeir á mikilli leiðsögn og stuðningi að halda þegar út í það er komið . Leiðsögnin þarf að taka til faglegra jafnt sem hagnýtra þátta starfsins en einnig ætti hún að felast í handleiðslu sem styður kennarana og byggir þá upp gegn álagi og streitu í starfi . Niður - stöðurnar eru í samræmi við erlendar rannsóknarniðurstöður . INNGANGUR Á síðari árum hefur skólamálaumræðan í þjóðfélaginu snúist um auknar kröfur á hendur skólum og þeim sem þar starfa . Þær fela meðal annars í sér að þeir taki að sér stærri hluta af því uppeldishlutverki sem heimilin gegndu að mestu leyti áður . Um leið hafa foreldrar og forráðamenn vaxandi áhrif á skólastarf og menntun barna sinna . Starf grunnskólakennara hefur tekið mið af þessu og breyst hin síðari ár . Í starfi sínu þurfa þeir að vera tilbúnir til að sinna nemendum á mun víðtækari hátt en áður var og ætlast er til þess að kennarar finni leiðir til að laga námið að mismunandi þörfum nemenda . Tæknivæðing og aukið foreldrasamstarf hefur einnig breytt starfs - umhverfi kennara og gert starf þeirra fjölþættara og flóknara . Það er því mikil og krefj - andi vinna sem bíður kennara sem eru að fóta sig á nýjum starfsvettvangi og takast á við sömu ábyrgð og reyndari samstarfsmenn þeirra . Fyrsta starfsárið er mikilvægur tími í starfsferli kennara og hafa rannsóknir sýnt að það hefur langtíma áhrif á skilvirkni og starfsánægju , sem og á það hversu lengi kenn - ari endist í starfi ( Feiman-Nemser , 1983 ) . Reynsla þeirra á þessum tíma er álitin hafa mótandi áhrif á starf þeirra til framtíðar ( Bartell , 2005 ) . 1 Greinin er byggð á hluta niðurstaðna úr meistaraprófsritgerð í menntunarfræði , með áherslu á stjórnun , frá Háskólanum á Akureyri árið 2005 . Margt er að læra og mörgu að sinna ? Nýbrautskráðir grunnskólakennarar á fyrsta starfsári ; reynsla þeirra og líðan . Leiðbeinandi var dr. Ingólfur Ásgeir Jóhannesson .